CELEX: C2006/249/37
Language: lt
Date: 2006-10-14 00:00:00
Title: Byla T-227/06 2006 m. rugpjūčio 25 d. pareikštas ieškinys byloje RSA Security Ireland prieš Komisiją

14.10.2006   
            
            
               LT
            
            
               Europos Sąjungos oficialusis leidinys
            
            
               C 249/15
            
         2006 m. rugpjūčio 25 d. pareikštas ieškinys byloje RSA Security Ireland prieš Komisiją
   
   (Byla T-227/06)
   (2006/C 249/37)
   Proceso kalba: anglų
   Šalys
   
      Ieškovė: RSA Security Ireland Ltd (Shannon, Airija), atstovaujama barrister B. Conway, solicitor S. Daly
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti 2006 m. birželio 16 d. Komisijos reglamentą (EB) Nr. 888/2006, kadangi juo ieškovės prekė klasifikuojama tarifinės klasifikacijos tikslais Kombinuotoje nomenklatūroje neatsižvelgiant į objektyvias prekės charakteristikas ir savybes.
            
         
               —
            
            
               Jei pirmasis reikalavimas nebūtų patenkintas, panaikinti Komisijos reglamentą (EB) Nr. 888/2006, kadangi Komisija jį priėmė piktnaudžiaudama savo įgaliojimais ir (arba) pažeidžiant esminius procedūros reikalavimus.
            
         
               —
            
            
               Pripažinti, kad muitinis prekių klasifikavimas turi būti nustatytas atsižvelgiant į automatinei duomenų apdorojimo mašinai būdingas savybes, ir todėl turi būti klasifikuojama Kombinuotosios nomenklatūros 8471 pozicijoje.
            
         
               —
            
            
               Jei pastarasis reikalavimas nebūtų patenkintas, pripažinti, kad pagrindinė prekės savybė yra jos specifinė savybė generuoti ir atlikti pirkimo metu vartotojo nurodytus matematinius paskaičiavimus, ir kad todėl ji turi būti klasifikuojama kaip skaičiavimo įrenginys, priskirtinas Kombinuotosios nomenklatūros 8470 pozicijai.
            
         
               —
            
            
               Pripažinti, kad sutinkamai su pripažintomis prekių klasifikavimo Bendrijos muitinės tikslais taisyklėmis, pagal esmines prekės savybes ji nėra saugumo įtaisas, skirtas prieigai prie automatinio duomenų apdorojimo mašinoje ar kitur saugomų įrašų gauti.
            
         
               —
            
            
               Priteisti ieškovei sugrąžinti muito mokestį, kurį ieškovė sumokėjo importuodama šią prekę į Bendriją įsigaliojus Komisijos reglamentui (EB) Nr. 888/2006, o taip pat sumokėti ieškovei palūkanas.
            
         
               —
            
            
               Priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė importuoja ir prekiauja Bendrijoje preke „RSA SecurID authenticator“. Bendrovė prašo panaikinti Komisijos reglamentą Nr. 888/2006 (1), kuriuo prekė buvo priskirta Kombinuotosios nomenklatūros 8543 pozicijai.
   Ieškovė tvirtina, kad Komisija, priimdama Reglamentą Nr. 888/2006, nenustatė esminių prekės savybių ir ji Reglamento Nr. 888/2006 priedo apraše klaidingai kvalifikavo prekę kaip „saugumo įtaisą, skirtą prieigai prie ADP mašinoje saugomų įrašų gauti“. Ieškovė teigia, kad šios klaidos yra teisės klaidos, todėl reglamentą reikia panaikinti.
   
      (1)  2006 m. birželio 16 d. Komisijos reglamentas (EB) Nr. 888/2006 dėl tam tikrų prekių klasifikavimo Kombinuotojoje nomenklatūroje (OL 2006 L 165, p. 6).